जो इससे मिला-जिंदा नहीं बचा, अब तक 14 मर्डर के आरोप
इस महिला के मर्डर के तरीके पर पुलिस भी यकीन नहीं कर पा रही है। पुलिस का कहना है कि इस लेडी सीरियल किलर ने 14 लोगों की जान ली है।
थाईलैंड में एक महिला को रहस्यमयी तरीके से अपने दोस्त की हत्या करने के आरोप में गिरफ्तार किया गया है। जब पुलिस ने उसे पकड़ा तो उसके एक के बाद एक 8 लोगों की हत्या करने के मामले सामने आए। इस महिला के मर्डर के तरीके पर पुलिस भी यकीन नहीं कर पा रही है। पुलिस का कहना है कि इस लेडी सीरियल किलर ने 14 लोगों की जान ली है।
इस मामले का खुलासा महिला के अपने एक दोस्त को जहर देकर मारने से हुआ। पुलिस का कहना है कि महिला ने इनकी हत्याएं साजिशन की हैं। महिला का नाम सारात रंगसिवुथापॉर्न है। बताया जा रहा है कि इस महिला से मिलने के बाद कोई भी ज्यादा समय तक जिंदा नहीं रह पाता था।
गिरफ्तारी के बाद 14 हत्याओं से जुड़े कनेक्शन 
गिरफ्तार होने के तुरंत बाद सारात का 5 और हत्याओं से कनेक्शन जुड़ा। इसके बाद कुछ और लोग सामने आए तो यह संख्या बढ़कर 14 तक पहुंच गई। लोगों ने दावा किया कि जिन लोगों से सारात मिली, उसके कुछ समय बाद ही उनकी मौत हो गई। सारात को अब तक नौ हत्याओं का आरोपी बनाया गया है। पुलिस अधिकारियों का भी मानना है कि कई वर्षों में हुई इन 14 हत्याओं के पीछे सारात का ही हाथ है। 36 साल की सारात एक वरिष्ठ पुलिस अधिकारी की पूर्व पत्नी है। जब उसकी गिरफ्तारी हुई थी तो उसके पास साइनाइड की शीशी मिली थी। हालांकि,सारात ने सारे आरोपों को खारिज किया है।
आगे बढ़ने से पहले इस पोल पर अपनी राय जाहिर करते चलिए...
पैसों के लिए सारात ने लोगों को दिया जहर
बैंकॉक पुलिस का कहना है कि सारात 2020 से हत्याएं कर रही है। सारी हत्याओं के पीछे वजह पैसा रहा है। पुलिस का मानना है कि सारात पहले लोगों से दोस्ती करती। दोस्त बनकर उनका भरोसा जीतती। फिर उसे किसी बौद्ध मठ या किसी रेस्तरां में कॉफी या डिनर पर बुलाती। इन लोगों को बातों में फंसाकर पैसे ऐंठती और उन्हें जहर दे देती। अधिकारियों का कहना है कि मरने वालों में कुछ ऐसे लोग हैं, जिनसे सारात ने कर्ज लिया था और कुछ को उसने पैसे और गहनों के लिए मार डाला। जब उनकी डेड बॉडी मिली तो उनके बैग से पैसे और बाॅडी पर से गहने गायब थे।
सारात की तरह दुनिया भर में कई ऐसी महिलाएं हैं, जिन्हें सीरियल किलर का तमगा मिला हुआ है। किसी ने पैसों के लिए तो किसी ने और वजहों से बच्चों और लड़कियों को मारा….
जीवन बीमे की रकम के लिए पति और बेटे को मारा
अमेरिका की जूडी ब्यूनानो ब्लैक विडो के नाम से मशहूर थी। उसे साल 1998 में इलेक्ट्रिक चेयर पर मौत की सजा दी गई। जूडी ने अपने ही बेटे को डुबोकर मारा था और पति को जहर दे दिया था। उसने एक और शख्स को मारने के लिए बम विस्फोट कराया। इन सारी मौतों के पीछे जूडी का मकसद लाइफ इंश्योरेंस की भारी-भरकम रकम लेना था।
16 बुजुर्ग महिलाओं को मारने वाली पहलवान
मैक्सिको जुआना बर्राज़ा की एक प्रोफेशन रेसलर और सीरियल किलर रही। जुआना को 16 बुजुर्ग महिलाओं की हत्या के लिए 759 साल की जेल की सजा सुनाई गई। जुआन ने कई बुजुर्ग महिलाओं का गला घोंटकर मौत के घाट उतार दिया था। जुआन के केस में एक्सपर्ट का मानना है कि उसकी मां के शराब पीने के कारण वो ऐसी बन गई। उसकी मां ने उसे बस तीन बियर के लिए एक आदमी को तब बेच दिया, जब वो 13 साल की थी। उसी आदमी ने जुआन का शोषण किया।
मरीजों को मौत के घाट उतारने वाली नर्स
अमेरिकन सीरियल किलर क्रिस्टन गिल्बर्ट जब नर्स थी, उस वक्त उसने अपने चार मरीजों को मार डाला था। क्रिस्टन अपने मरीजों को एपिनेफ्रीन के इंजेक्शन देकर मारती थी। क्रिस्टन के अपराध के लिए सरकारी वकील ने मृत्युदंड की मांग की थी लेकिन साल 2001 में उसे उम्रकैद की सजा दी गई। वकीलों ने अपनी दलील में कहा था कि गिल्बर्ट ने 1989 में अस्पताल में काम करना शुरू किया, जिसके बाद से 350 मौतें हुईं। उनमें से आधे से ज्यादा मरीजों की देखभाल के समय वही ड्यूटी पर थी।
बच्चों को मारने वाली सीरियल किलर जोड़ी 
1960 के दशक में मायरा हिंडले ने अपने प्रेमी इयान ब्रैडी की मदद से इंग्लैंड में पांच बच्चों की हत्या की। दोनों पहले 10-15 साल के कई छोटे बच्चों का यौन उत्पीड़न करते और फिर यातना देकर उन्हें मारते। इस सीरियल किलर जोड़ी ने पीड़ितों को मारने से पहले उनकी आवाज और इमेज को रिकॉर्ड किया। साल 1966 में दोनों को सजा हुई। 2002 में जेल में मायरा हिंडले की मौत हो गई।
पति के साथ मिलकर जवान लड़कियों को मारने वाली 
ब्रिटेन के नॉदर्म की रहने वाली रोजमेरी वेस्ट ने पति के साथ मिलकर कई लड़कियों का यौन शोषण किया। फिर उन्हें टॉर्चर किया और उसके बाद मर्डर। रोजमेरी ने अपनी बेटी को भी नहीं बख्शा। पति-पत्नी ने मिलकर बेटी के साथ भी वही किया जो बाकी लड़कियों के साथ किया था। रोजमेरी और उसका पति फ्रेड वेस्ट लड़कियों को मारने से पहले टॉर्चर करते फिर उन्हें टुकड़ों में काटते। साल 1994 में जब दंपती को हिरासत में लिया गया, रोजमेरी को आजीवन कारावास की सजा मिली और फ्रेड ने आत्महत्या कर ली।